

## ŠIAULIŲ MIESTO SAVIVALDYBĖS ADMINISTRACIJOS

**MIESTO ŪKIO IR APLINKOS SKYRIUS**

Biudžetinė įstaiga, Vasario 16-osios g. 62, 76295 Šiauliai,

tel. (8 41)  596 320, faks. (8 41)  524 115, el. p. aplinka@siauliai.lt

Duomenys kaupiami ir saugomi Juridinių asmenų registre, kodas 188771865

\_2021-11-30\_\_ Nr. \_\_\_\_\_\_\_\_\_\_\_\_\_

Į 2021-10-25 Nr. prašymą \_\_\_

Šiaulių miesto savivaldybės gyventojų asociacijos

Visuomeninės iniciatyvos pirmininkui

Vytautui Kabailai

el. paštas vytautas.kabaila@gmail.com

**DĖL GALIMYBĖS STATYTI AUTOMOBILIUS RASOS GATVĖJE ŠALIA DAUGIABUČIO GYVENAMOJO NAMO TILŽĖS G. 40**

Atsakydami į Jūsų paklausimą informuojame, kad šiuo metu vykdomi Rasos gatvės remonto darbai, pagal Rasos ir Tiesos gatvių, Šiauliuose, kapitalinio remonto projekto (toliau – projektas) sprendinius. Projekte, siekiant sureguliuoti Rasos gatvės pralaidumą ir tvarkingą automobilių stovėjimą, buvo suprojektuotos ir įrengiamos trys bendro naudojimo automobilių stovėjimo aikštelės Rasos gatvėje ir numatytas automobilių stovėjimo lygiagrečiai gatvės bortui (įskaitant ir gatvės ruožą ties daugiabučiu gyvenamuoju namu Tilžės g. 40) panaikinimas.

Atsižvelgiant į tai, kad naujai įrengtos automobilių stovėjimo aikštelės yra Rasos gatvės statinio dalis ir yra bendro naudojimo, o ne kurios nors konkretaus namo nuosavybė, šiomis aikštelėmis galės naudotis ir daugiabučio namo Tilžės g. 40 gyventojai.

Taip pat informuojame, kad 2022-2023 metais planuojama įrengti automobilių stovėjimo vietas kitose kvartalo vietose, įskaitant galimas vietas prie daugiabučio gyvenamojo namo Tilžės g. 40.

Primename, kad automobilių stovėjimo aikštelių įrengimo procedūras gali inicijuoti daugiabučio namo administratorius, bendrija ar kitas daugiabučio namo butų savininkų įgaliotas asmuo. Pridedame atmintinę, kurioje pateikiama informacija, kaip tinkamai įgyvendinti inžinerinių statinių, esančių prie daugiabučių namų, rekonstravimą ir (ar) statybą.

Šis atsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui, adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

PRIDEDAMA. Atmintinė, 4 lapai.

Vedėja Eglė Bružienė

Diana Kundrotienė, tel. (8 41) 383 409, el. paštas diana.kundrotiene@siauliai.lt